
Львов, четверг дня 22 кытня (9) 1937 


Рок ІҮ. 


Орган Лемковского Союза = 


М Мин ЛАК, 


Пренумерата в краю: 

30 тгошей місячно, 

80 35 квартально, 
1.50 ‚  Полрочно, 
3 зл. рочно. 


В Амерыці: 1 дол. рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ціла сторона 120 зл., Ч? сто- 
роны 60 зл., '\ стороны 35 зл., 
в стор. 20 зл., 2/1в стор. 10 зл.; 
оголошеня малы за 1 мм. 20 гр., 
в тексті 30 гр., перед текстом 
40 тр. При місячном и долшом 
оголошеню значна знижка. 


Выходит в каждый четверг. 


Новый воєвода львовсКкый. 


В минувшом тыждні заименовали цен- 
тральны власти новым вовводом во Львов 
Альфреда Билика. Альфред Билик уродил ся 
Ро Львов’, гимназию кончил в Бережанах. у- 
ниверсытет во Львові. 

От року 1905 бере чинну участь в акции, 
маючой на шли независимость Польщи. В ча- 
сі світовой войны, воює в легионах при боку 
маршала -бл.-1..Осифа Пилсудского. и марша- 
ла Едварда Смиглого - Рыдза. 


. Вр. 1918 осідат в Лодзи, ест там комен- 
дантом міста, доходит до рангы майора, а в р. 
1921 переходит до резервы и открыват адво- 
катску канцелярию, котру. провадит до літа 
1936 р. 

В липні 1936 р. именуют єго центральны 
власти воєводом станиславовскым, а тепер 
ЛЬБРОБСКЫМ. 


С войны в Испании. 


В послідном тыждні ишли знова завзяты 
бои на мадрытском фронті. Инициятыва тых 
боев находит ся в рудах повстанцов, 
як доносят газеты, завладіли 
окым кварталом міста. 

Однак всьо тото не має рішаючого значе- 
ня на результат домашной войны в Испании, 
бо уж раз перед пару тыжднями повстанцы 
были в Мадрыті, а помимо того война не кон- 
чит ся и ніт знатя, коли ся она закончит. 

Войну тоту, хоц невелику, слідят с 0с0- 
бенным заинтересованем всі державы світа. 
Слідят за ньом прото, бо хотят ся переконати, 
якы роды оружия сут найопаснійши и. якы 
средства обороны сут найпевнійши. 

Для тых держав Испания являт ся тым, 
чим для лікарей ест експерыментальный кро- 
лик, на котром пробує ся дШствив ріжных л1- 
карств. Державы тоты выслали на испанскы 
фронты своих воєнных кореспондентов, ко- 
тры сидят за дійстғиєм поодынокых родов о- 
ружия и выдают суд о их пригодности на слу- 
чай войны. Читаючи их спостереженя, прихо- 
дит ся до пересвідченя, же помимо найрозма- 
итших техничных вовнных вынаходов, буду- 
ча война не може ся скоро закончити. 

О войн! буде все рішати сила в людях и 
воєнна техника. Сила в людях мусит однак 
переважати в подавляючий способ, бо сторона 


котры, 
универсытет- 


бороняча ся находит ся все при теперешных 
техничных средствах в лучших условиях, як 
сторона атакуюча. Малу ролю трают в испан- 
ской войн! легкы танкы, а наоборот. велику 
рагу привязуют в той войн! до танков таж- 
КЫХ. 


Таксамо не мают рипаючого значеня бом- 
бовозы. Они наносят великы шкоды и в по- 
чатках вызывают страшечну панику, але по- 
годивше населенв привыкат ку воздушному 
бомбардованю. А всли противник має доста- 
точне число воздушной обороны, то бомбово- 
зы не могут нанести рішаючих о войн! страт. 

Такы вовнны спостереженя пороблено на 
испанскых фронтах и тому аж и такы великы 
приклонникы повстанцов, як Німеччина при- 
ходят до пересвідченя, же война в Испании 
закончит ся аж ЕТотчас, коли оден с против- 
ников дойде до подавляючой перевагы людей, 
або, всли у одной стороны вычернают ся сред- 
ства и воля до обороны. 


Дальши аресты в Совітах. 


В Совітской Росии идут далыши аресты. 
По арест: Ягоды и 6го компанов, арестовано 
б. предсідателя Союза совтекых писателей 
Ауербаха. Ауербах өст швагром Ягоды. 

Ходят слухы, же Ягода мал много доку- 
ментов, ксмпромитуючих видных сорітекых 
главарей, найблизших компанов Сталина и 
самого Сталина. Ягода мал мати доказатель- 
ства. на тото, же голосный тестамент Ленина 
был подробленый. 

Документов тых однак при ревизии не 
нашли и ходят также слухы, же Ягода вы- 
слал уж передом тоты документы за границу 
и тепер буде грозити Сталинови компромита- 
ңиом. 

По другой версии, Сталин уж постановил 
розстріляти Ягоду и єго компанов. Тот роз- 
стр:л має доказати, же вину за всі біды в Ро- 

Редакция и администрация в Крыниці. — Адрес „Лемко“ Крыница. 
ЕО ВА НАСИОНАЛ АО СОСЬЕТЕ ВИНЧИ ПИ ИЗАСЕЕР 


сии несут такы люды, як Зиновев, Каменев, 
Ягода и другы. бет тото потребне особенно те- 
пер — перед выборами до Оовітов ведля но- 
вой констытуции. 


Безбожникы в борб! свіром. 


Віра, то така могуча сила, же всякы. го- 
неня и преслідованя не лем не ослабляют, але 
наоборот додают єй новых сил и савдиняют 
штораз новы масы. 

Примір того видиме в перших часах хри- 
стиянства, коли то поганскы володары гно- 
били в страшечный способ християн, а поми- 
мо того, число віруючих кріпло и увеличало 
ся, а часто случало ся и так, же Христова на- 
ука охвачала и самых гнобителей, котры по- 
годивше ставали ся ревныма 
наукы Христа Спасителя. 

Тото само повтарят ся тепер в Совтах, 
где от близко 20 літ переслідує ся всяку рели- 
гию, где гнобит ся священников и віруючих, 
где безбожникы тішат ся полном поддержком 
правительства и где молоде поколінє выхова- 
но безбожно и высмівано перед ним всяку ре- 
лигию. Здавало бы ся, же віра там держит ся 
лем так долго, покаль жиют стары люды, а 
коли они вымрут, то нич не стане на пере- 
шкоді розбурити решту церквей и забыти о 
том, же на світі ест Бог и религия. 

Тымчасом так не вст, бо як довідуєме ся 
с совітскых тазет, религийность тамтешного 
населеня, котра под страшным гоненем при- 
тихла на якыйси час, охвачат тепер широкы 
масы людей и выступат с чимраз большом си- 
лом. Совітскы безбожничи газеты ударили в 
в послідных часах на алярм, же ослабла про- 
тиврелигийна пропаганда и призывают без- 
божников напружити всі силы в напрямі ан- 
тырелигийной пропаганды и предприняти мі- 
ры, штобы противодійствовати углубленю и 
поширеню религийных чувств у населеня. 

Вся акция безбожников оказув ся однак 
даремна, бо штораз частійше колхозникы кре- 
стят своих дітей, ходят до, Божих храмов, у- 
ряджают крестны ходы и выконуют другы ре- 
лигийны практыкы. Во главі той религийной 
армии стоят бывши білы офицеры, купцы и 
богатши хлопы (кулакы). 


проповідниками 


а 


Стр. 2. 


0. Дзяма хвалит Чировского 


Може не всі читателі знают „‚оберлейтнан- 
та” Чировского, тому не пошкодит пару слов 
посвятити его смутной памяти. Был то панок 
со Львова, по отци и матері руснак, котрый, 
хотячи приподобати ся своєй крестной мамі 
(нонашці) Австрии, называл себе украинцом, 
а украинство своє зазначал тым, же ненави- 
діл страшно и тде лем мог. то мучил и доку- 
чал руснакам. 

Нонашка Австрия мала рада такых „ко- 
заков” и ‘внет зробила вго „оберлейтнантом“ 
и жебы дати єму возможность мучити русна- 
ков, приділила єго до обозу интернованых в 
Талергоф. Там ‚‚оберлейтнант” Чировскый по- 
чал атамановати и вбил ся в память всім тым 
бідакам, котры были за его часов в Талер- 
гофі. | 

Не было такой кары, котрой не зазнали 
бы наши братя с єго щедрой рукы. Мліла на- 
ша молодеж при „столиках” (анбинден) и гни- 
ла по казаматах и „ейнилях” лем за тото, же 
подавала при выполняню войсковых карт, же 
гсрорит. пише и читат по рускы. Кто призна- 
вал себе руснаком, тот уж мог знати, же ру- 
ка пана „.оберлейтнанта” затяжит на нем. 

Хоц. — правда — не каждый, бо и у Чи- 
ровского отзывало ся часом милосердие. Прав- 
да. рідко, але часом мякло его сердце, як... 
взріл шнязи. А шнязикы пан Чировскый барз 
любил и за гроши готов был аж и о нонашці 
Австрии забыти и с Талєргофу дакого выпу- 
стити. О том довідала ся нонашка и хоц жаль 
вй было свовго крестного, забрала Чировско- 
го... за краты. 


Такый был оберлейтнант Чировскый и 
здавало бы ся, же то’ вс! люды “осудят. "Рым- 
часом писмо, яке достали мы от почт. наших 
читателей с Милика, доказує, же сут ище та- 
кы люды и то не просты, але священникы, ко- 
тры не видят нич злого в поступках Чиров- 
ского и ставяют 6вго за примір. Але не уперед- 
жайме фактов и послухайме, што нам пишут 
с Милика: 

„Дня 15. лютого посходилисме ся у сол- 
тыса. штобы побесідовати и прочитати наши 
рускы газеты. За якыйси час пришол там та- 
кже 0. Дамиян Дзяма, а узрівши на столі га- 
зеты, звідал ся дяка Пирога: 


ру соч учу те & та 


ШЕУ М НО 

— А вы што за газету читате? 

— Читам нашу газету „Землю и Волю” 
отпов Пирог. 

На тоты слова о. Дзяма почал выводити, 
же тота газета вст зла и антирелигийна, бо 0- 
на выступат против священников и т. д.. а ко- 
ли присутны звернули єму увагу. 
пятнує лем злы поступкы гдеякых священни- 
ков, але не выступат против религии и коли 
пригадали єму о Талвргофі, где тилько стране 
ных мук пережил рускый народ через доно- 
сы и ненависть украинцов, о. Дзяма сказал, 
же то нич неправда, што талергофекы альма- 
нахы пишут, бо он сам был в Талєргофі яко 
секретар Чировского, то он всьо знає. А Чи- 
ровскый то найпоряднійша людина. Молити 
ся за талергофцами не потреба, бо они были 
здрадникы и им так треба было. 

Дальше о. Дзяма говорил: „.робите якыси 


же тазета 


‘культуры, а то 6ст.всьо гниль, бо рускы уж 


на вымертю”. Назвал рускый народ мордер- 
цами и же нас ніт лем до жмені и тримаме ся 
ся лем прото, бо нас польскый Ряд поддер- 
жує, але же и так внет нам конец приде. 

° Почувши тоты слова Стефан Вильчек. за- 
протестовал остро против называня руского 
народа мордерцами и сказал: „забороняю вам 
так говорити на рускый народ, бо мы никого 
не мордовали, а робите тото лем вы”. Не вы- 
держал также и солтыс Шелестак и сказал; 
„От рускый народе, але маш священников - 
опекунов, котры продали бы тебе за юдин 
грош!” 

Помимо так острой и рішительной поста- 
вы собраных о. Дзяма нападал дальше на на- 
ши газеты и на наших честных людей, меже 
иншима на д-ра Гнатышака и уч. Троханов- 
ского, же они не сут репрезентантами Лемков- 
щины И Т, Д. 

Просиме почт. Редакцию напечатати тых 
пару слов о наших жалюдостопных опекунах 
и оставме с соверт. почтенвм. Подписаны: Пи- 
рог Іоан, Стефан Шелестак солтыс, Стефан 
Вильчек, Іоан: Русиняк. — Милик, дня 22. Ш. 
1937. 

х Е 
х 

Высше описаный факт не потребує комен- 
тарей ани пояснень. О. Двяма здер с себе оде- 
жу облуды и высказал тото, што. думат до те- 


рет чату 


нра е 

пер загал украинствуючих главарей, котрый 
всяке славянске движенє против нонашкы 


Австрии и Берлина называл и называт здра- 
дом. Мы до того привыкли и нас тото не ди- 
вує. 

Не дивує нас также и тото, же украинцам 
в міру потребы служит раз Талєргоф, яко за- 
служена кара для `` ‚„здрадников”, а другый 
раз — за’ місце мук украинцов. 

Нас може здивовати лем одно, же свя- 
щенник, котрый 6ст покликаный до ширеня 
взнеслыхидей любви ближного, може похва- 
ляти преступну діятельность Чировского. 

Тст факт каже нам вірити, же в подоб- 
ных условиях о. Дзяма и вго собраты посту- 
пили бы так само, як в р. 1914. В их менталь- 
ности нич ся не змінило и о том повинни мы 
все памятати, аж и втотчас, як они надівают 
овечу скору и притворяют ся нашима прия- 
телями. 


Забавна история жида 
с крестом. 


В КЌрыниці - Здрою, коло вилл! „Марта“ 
стоит от давна деревяный крест с роспятем 
Спасителя. Властителем той реальности был 
до недавна инж. Микось с Тарнова. По ого 
смерти родина бл. п. Микося продала тоту ре- 


альность жидови и собовязала ся усунути 
крест. 
Жид купил виллю, заплатил троши, а 


крест остал. Вывязало ся для жида неприят- 
не положенє, бо жид рахув на жидовску пу- 


блику и хоче провадити рытуальну кухню, а 


ту на самом фронті, при входовых дверях, сто- 
ит крест Опасителя. Понятно, же призджаю- 
чи до Крыницы на курацию жиды, видячи 
перед домом крест, ани не заглянут до сере- 
дины, а публика християнска втіче зас с до- 
му, як видит старозаконного властителя виллу. 

Был жид у латинского священника в 
Крыниці, але тот отослал вто до руекого свя- 
щенника в Солотвинах, бо реальность вст по- 
ложена на терытории Солотвин, парох с С9- 
лотвин отослал жида до Апостольской Адми- 
нистрации о позволенє перенести крест” на 
кладбище, а жид жде и йойчит, 060 сезон 
близко. 


о. Д. В. 


` 


Исторично-археольогична справка о Литургии 
Преждеосвященных Даров. 


Бож и С0бор вселенскій новой якойсь 
формы не мог сотрорити, а только урядово 
впровадил таку форму, яка уже здобыла со- 
бъ узнанье и употребленіе большинетва цер- 
квей. В Церкви Александрийской уживалась 
тая ев. Литургія також еще далеко до Тру- 
лянского Собора, а маемо на тото доказ в „але- 
ксандрйекой Пасхальной КроницЪ“. 

Под датою 612 року записано там, що при 

царствованю цЪсара Ираклія, при царгород- 
ском патріарх. Сергію, почато спЪвати при 
перенесенію св. Даров на Литурми Преж- 
деосвщ. пЂень „НынЪ силы небесныя невиди- 
мо с нами. служат”. 
С того видно, що Литурмя тая издавна 
употреблялась в церквах так александр йской 
як- и царгородской, а упоминає ся тут только 
о том. коли впроваджено в уживанье *иЪснь 
„НынЪ силы небесныя“, як також говорит ся 
о патргархЪ Сергію длятого, що вЪроятно тот 
патріарх припоручил тоту пень спЪвати. 


Велика то и важна хвиля в часћ сиЪва- 
ня той пЪсни, и тота хвиля робит на кажду 
вЪруючу душу глубоке впечатлЪніе. Храм Бо- 
жій наполненый облаками благовонного ка- 
дила — в$рны клячат, похиливши свои лица 
к земли и бьючись в груди. ПЪснь уривавсь — 
тишина залятав дом Божій, чути только шеп- 
ты молитв и повольны, мЪровы кроки свя- 
щеннослужителя, несучого Царя Христа, у- 
крытого в Дароносици под видом хлЪба, — 
а коли священник заверне от сЪверных дія- 
конских дверей — через царскіи врата до св. 
Престола — лунают дальше слова иЪени „вЪ- 
рою и любовью приступим до причастницы 
жизни вЪчныя будем Аллилуя“. 

ДЪйстно то восходит „Царь Славы“ — 
Тот. котрого Письмо св. называє „Царь — цар- 
ствующих и Господь — господствующих“. Та- 
кій поклон, таке умиленіе належит ся только 
Царю Небесному — тож дЪйстно в тую хвилю 
„силы небесныя“ т, е. Ангелы и Архангелы, 


Херувимы и Серафимы с нами невидимо слу- 
жат ..Царю Славы“. 

Глубокій побожный настрой выкликуб в 
нас на Преждеосвящ, хвиля, коли по ..ОвЪте 
тихій” и 10 1. чтенію с книги „Быт!я” священ- 
ник обертавсь от св. Престола к людям — дер- 
жачи в руках трисвЪчник (тройцу) с кадиль- 
ницею и благословит ними народ при словах 
„Свфт Христов просвъщает веъх”, 

Обряд тот заступає нам читанье св. еван- 
гелія, (котрого на Преждеосвящ. звычайно не 
ма). СвЪтло тройцы має означати св. еванге- 
ліе — науку Христа Спасителя. котра есть 
‚„СвЪт (свЪтло)’ стезям нашим“ як св. еванг. 
Іоанн каже, що Христос есть „СвЪт (свЪтло), 
иже просвЪщает всякого человЪка грядущого 
в мір”. 

Первый, св. Литургію Преждеосвящ. по 
чину, як она тепер служит ся, списал св. Гри- 
горій. Двовслов — позднЪъйшій Паша римскій 
(под конец ҮІ. вЪка по преданію церковно- 
му). Сей св. богобоязливый и ученый муж пе- 
ребывал тогда в ЦаргородЪ и там списал то- 
ту св. Литурпю, так як она отправлялась в 
царгородской церкви. 


В каждом разЪ чин ей св. Григорій не 


Ч. 15. (149) 


Л.Е М-к 0" 


_Зберайме ягоды и зела. 


Пришла знова люба весна, а с ньом ожи- 
ват природа. По лісах, полях и луках появля- 
ют ся св‘жи зела и квикы. Заквитнут внет я- 
годы, малины, яфыры и черницы, а в недол- 
гом часі появлят ся в лісах грибы. 

До тепер всі тоты богатства нашой землі 
зберат ся дорывочно, в малых количествах и 
так собраны выносит ся на рынок. Товар бы- 
ват неодынаковый, одны ягоды зрілы и вели- 
кы, другы недорозвинены и зелены, прото и 
ціна 6го невелика. А однак тых ягод, малин, 
яфыр и черниц вст у нас так много, же могла 
бы сміло повстати фабрычка переділкы ягод 
на сокы и овочевы вина, котра може дати за- 
труднене десяткам рук и певный заробок на- 
селеню в часі літа. | 

Таксамо и зберане грибов, сорганизоване 
рационально, дало бы населеню векши дохо- 
ды, як.мала продаж тых грибов на торгах. 
Знане вст, же в Амерыңі не ростут грибы и же 
она спроваджат их с европейскых краев. Екс- 
порт их до Амерыкы мог бы ся добре опла- 
тити, але треба звернути увагу на само збе- 
ранє трибов. 

Люды нарічут на тото, же давнійше росло 
по лісах больше правдивых грибов (білячков), 
а тепер встрічат ся частйше труючи трибы. 
Так вст направду. А знате чом? Бо люды не- 
уміло зберают грибы. Они вырывают с моху и 
землі не лем самы выроснены грибы, але ча- 
сто здерают цілы полати моху и порохнячкы, 
штобы выбрати с ней найменьши грибочкы, — 
всі тоты, котры ище не вылізли с землі 

Такым способом люды нищат зародню 
(насінв) правдивых трибков и нич дивного, 
же слідуючого року трибы там не выростут. 

Переходячи коло труючих грибов, люды 
часто копают до них, або росшмаряют их по 
лісі. чим розносят грибню тых грибов и не- 
якобы розсівают их по лісі. Труючи грибы 
треба зберати так само, як грибы правдивы и 
палити их в лісі, штобы такым способом очи- 
щати грунт от зародков труючих грибов и 0б- 
легчати множенє ся ідомых грибов. 

Занедбане єст у нас также зберанє зел, 
котре, переведене уміло, може дати также до- 
бры доходы. Зберати травы и зела треба в 
день сухый, сонечный, найлучше, перед по- 


луднем, коли обосхне роса. Листкы, квітє и 
надземны гоны трэба зберати в час! квитне- 
ня, бо втотчас мают они в собі найбольше ліч- 
ничих складников. Корені зберат ся в осени, 
як листє звяне и опаде, 60 втотчас всі сокы 
сплывают до кореня, 

Собраны зела, чисты, сушити скоро в мі- 
сци сухом, продувном и затіненом (не на сон- 
ци), розстеляючи их тонком верством на ра- 
мах поднесеных над повалом стрыху. Зела 
труючи зберати в рукавичках и сушити 0т- 
ДілЬно. А 

Отаранно высушены зела о барві як най- 
меньше зміненой и сильном ароматычном за- 
паху, паковати в деревяны скринкы, высте- 
лены папером и высылати до централь зани 
маючих ся скупом зел, 

О том, якы рослины зберати и што с них 
брати (квіт, листє, корень) можна довідати ся 
с книжок о зелах лічничих, або, што ище луч- 
ше, на курсах в той ціли уряджаных. 

В том році, в літі, отбуде ся такый курс 
в Крыниці, котрый буде провадити разом с 
курсом пасічництва мгр. Емилия Яновицка. 
Близших информаций на жаданє уділят ре- 
дакция „Лемка“. 


0 придорожных деревах. 


Кто был в инших краях и виділ, як кра- 
сно выглядают там дорогы, засаджены. с 0- 
бох стран деревами, тот мусит признати, же 
дорогы у нас представяют вид смутный. Пе- 
реважно голы, не дают они приятного холода 
в ті, ани не хоронят перед студеныма вітра- 
ми в зимі. Ту и там засаджена верба вст оды- 
ноком окрасом наших дорог. 

Не можна сказати, штобы в той области 
нич ся не робило. В послідных літах засадже- 
но коло дорог много дерев. Але сут такы 0- 
крестности, где помимо торжественного сад- 
женя дерев, особенно через школьну молодеж, 
не остал ани слід с переведеной роботы. бсли 
скоро по посадженю деревец спостерегаме, же 
деревка сут поламаны, або повырываны с па- 
ликами, то виновата тому передовсем несозна- 
тельность населеня, котре не здає собі спра- 


ааа ач а мии ти тие иж ла дауа ии жиичваециныя ли лараг зс пашыта ДЕ листы мать ими 2 балтачы 


змЪнил, бо многи св. дЪйствія, ектеши и мо- 
литвы в его „Литурми носят слЪды глубокой 
старины, як пр. ектенія о просвЪщаемых т. е. 
тых, котры готовили ся до-принят!я св. Кре- 
щеня, а за котрых св. Церков молила ся. що- 
бы достойно могли просвЪтити ся свфтлом 
Христовой правды. 4 

Крещеніе их отбывало ся торжественно в 
Лазареву суботу (перед цвЪтною недЪлею). И 
нынЪ, хотяй тепер просБЪщаемых уже не, ма, 
тота сама ектенія сифвав ся на Литурти Преж- 
деосвящ. от 4. середы св. Вел. Поста. 

Що св. Григорій чина списаной ним св. 
Литурги в ничем от царгородской формы не 
змЪнип, доказує також тое обстоятельство, що 
не впровадил ани одной молитвы с римской 
Литурми, хотяй списовал тоту Литургію т0- 
ловно для римской церкви — где и позднЪй- 
ше, оставши Вселенским А рхіереєм, приказал 
тоту Литуртію по св. храмах в часЪ Вел. По- 
ста служити. 

Заслуга св. Григорія есть велика, бо через 
списанє той св. Литургіи, запровадил он одно- 
образность в цфлой св. Церкви — за що Цер- 


ков св. с вдячности за его труд, котрым он ие- ›, 


редал трядучим поколЪням так цфнну памят- 


ку тлубокой христіянской старины и так хо- 
роше богослужене на час св. Вел. Поста — 
вспоминав имя св. Григорія при отпуст спи- 
саной ним св. Литургіи. 

Длятого и вы всЪ, мои Любезны Друзя, 
берить охотно участь в той св. Литургіи и во 
всЪх. церковных богослуженіях — ваховайте 
преданность ваших сердец церковной старинЪ 
по примвру ваших отцов. котры отличались 
не только великою побожностью, але при той 
побожности, со св. вћри и нашого пречудного 
восточного обряда черпали. бодрость и стой- 
кость для своих нацюнальных чувств. Времо- 
на люты, всяка недоля вЪдавсь глубоко в тћ- 
ло и душу нашого народа, вороги свои и чу- 
жи накидуют ся на найбольшіи наши свято- 
сти, но крЪико вЪрмо словам нашого нацю- 
нального гимна що: 


Бог нам поможет, 

Бог есть с нами, 

Проснись народ — уже не спи, 
ОмЪло ступай отцов слЪдами 
И Церков святую храни! 


Стр. 3. 


Комуникат 
В справ! войсковых вправ. 


В текучом року будут покликаны на звы- 
чайны войсковы вправы тоты подофицеры и 
воякы, належачи до резервы, котры достанут 
именны карты покликаня. 

Покликаны на войсковы ғправы могут с 
важных причин, як нпр. смерть и несчаств в 
родині, або с другых важных причин одержа- 
ти пересунене часу отбытя вправ на термин 
позднайший, як тот, котрый назначено им в 
карт! покликаня. 

В таком случаю належит внести просвбу 
через Староство до той Повітовой Коменды 
Дополнень, котра выполнила карту поклика- 
ня и то найпозднійше на 4 тыждні перед тер- 
мином роспочатя войсковых вправ. Близши 
информации сут оголошены в обвіщенях, вы- 
вішеных в каждом селі. 


вы с вартости засадженых дерев. Велику ро- 
лю може ту отограти учитель, котрый має слу- 
чайность вплывати користно на дітячи души, 
а также проповідальница, родичи, обществен- 
ны организации, газеты, а наконец и дорого- 
вы власти. 

Ци вст у нас потреба засаджаня дерев ко- 
ло дорог? Так, а именно: 1) через дерева на- 
даєме дорогам культуральный вид и украша- 
ме дорогы; 2) увеличаме стан дерева в краю; 
3) хорониме подорожных и звірята: перед спе- 
ком в літі; 4) хорониме ся перед заблудженем 
в зимі; 5) даєме можность розмнажаня ся ова- 
дожерным птахам, котры приносят великы 
користи в полях, садах и лісах; 6) дерева (ме- 
доносны) дают нектар пчолам и тым самым 
причиняют ся до розвою пасічництва в краю. 

Кромі того овочи гдеякых дерев можна 
отвітно сужитковати. До такых дерев нале- 
жат: бук, орябина, черешня, вишня, слива, 
яблонь, акация, липа и др. Дерева дают нам 
также материял столярскый и опаловый, тож 
васадженє дерев коло дорог дав нам великы 
користи. 

Справа однак не ест добре поставлена. 
Звычайно быват так, же перед засадженем де- 
рев творит ся розмаиты комитеты, свята лов, 
свята деревец ‘и т.. д., а по посадженю дерев 
комитеты стают ся нечинны и никто не опе- 
кує ся засадженыма деревками. 

Понятно, же так переведена акция сад- 
женя дерев коло дорог не може дати добрых 
результатов. Садити треба уміло, с увзглядно- 
нєм місцевых условий, але не можна забыва- 
ти о том, же засаджене деревце потребує даль- 
шой опекы. Місцеве населенє мусит помочи 
властям в.присмотрі- и караню шкодников. 

У нас не все и не всяди можна поручати 
садити овочевы дерева. Помимо, же приписы 
и зарядженя министерияльны увзглядняют 
саджене тых дерев при дорогах, то однак на 
той точці со стороны фаховых одиниц и ор- 
ганизаций сут мніня шоділены. Где в загалі 
ест овочевых дерев мало и где населене не 
привыкло шановати овочевы дерева, там луч- 
ше их не садити. 

В западных закутинах краю, а также в 
воєводстві виленеком вст дуже дорог засадже- 
ных овочевыма деревами (в воєв. виленском 
засаджено в часі н!мецкой окупации 150 км 
дорогы овочевыма деревами). Найлучше на- 
дают ся на придорожны дерева липы, акации 
й инши дерева медодательны. 

Стр. 4. 


Що чути в світі. 


Жидовско-арабска конференция. Из бру- 
салима доносят, же там идут подготовляючи 
роботы для скликаня мішаной конференции 
арабско-жидовекой, на котрой якобы будут 
обговоряти квестию поділа Палестыны на дві 
части: арабску и жидовску. По поділі Пале- 
стыны мают там утворити парлямент, до ко- 
трого вошли бы по ровным 
арабы. 

Секта, котра дусит діти. В центральной 
Кореи высліджено 153 трупы дірчаток в віці 
от З до 12 літ. Діти были передом знасилова- 
ны, а пак задушены. Кром! того пропало без 
в‘сти ище 150 дівчаток. Полиция арестовала 
около 100 людей. Подозрівают, же убийств ді- 
тей допустила ся секта безувіров. 


частям жиды и 


Чверт милиона людей приіде на корона- 
цию англицкого короля. Англицкы газеты 0б- 
числяют уж тепер число людей, якы придут 
на коронацийны торжества в Льондоні, котры 
зачнут ся дня 12. мая т. р. Ведля того обчи- 
сленя до „Льондона приіде с поза Великой 
Брытании понад 250 тысяч людей, в том чи- 
слі с Европы 100 тысяч людей, а с Амерыкы 
25 тысяч. Газеты обчисляют, же тоты люды 
выдадут в Льондоні 27 милионов фунтов 
штерлингов. 

Ограбили в полудне банк. В минувшом 
тыждні в полудне доконано в Празі рабунко- 
вого нападу, котрый припоминат вычины а- 
мерыканскых гангстеров. Точно о годині 12- 
той, коли в банку не было уж сторон, поя- 
вило ся двох замаскованых мужчин, воору- 
женых в револьверы в отділеню городской 
Касы ощадности, в квартал! Зизков. Банды- 
ты завозвали трох урядников, штобы им не 
перешкаджали, и коли оден с бандытов три- 
мал в шаху урядников, другый скочил до ка- 
сы и забрал 120 тысяч ческых корон. Перед 
домом ждало авто, до котрого скочили банды- 
ты по грабежи и скоро от’хали. 

Конфликт Гитлера с Людендорфом. С Бер- 
лина доносят, же меже Гитлером и ген. Лю- 
дендорфом дошло до поважного непорозумле- 
ня на почв! отношень до Соытов и до войны 
испанской. Людендорф, котрый недавно пого- 
дил ся с Гитлером, зажадал рішительно, што- 
бы Німеччина не аганжовала ся до испанской 
войны. Людендорф в том случаю репрезентує 
спинию большинства німецкых генералов, ко- 
тры твердят, же не можна выставляти на ры- 
зыковны пробы добро німецкой армии. 

Кром! того Людендорф вст сторонником 
пслитыкы Бисмарка и хотіл бы допровадити 
до порозумленя © Росиом. 

Як подают с Берлина, на перше жадане 
„Людендорфа Гитлер ся згодил, але натоміст 
отшмарил рішительно жадане друге. Гитлер 
мал сказати, же тепер трудно му змінити спо- 
“06 поступаня с Совітами. 

В звязи с тым’ кружат по Берлин! -пого- 
лоскы, же заповіджене вручене Людендорфо- 
ви маршальского жезла буде отложене. В 
каждом разі усилена актывность Людендор- 
фа заважит на дальшом ході німецкой поли- 
ТЫКЫ. 


КУПЛЮ ВЕЛИКУ ИЛЮСТРОВАНУ БИБЛИЮ 
О. МАЩАКА. Е 
Адресовати до администрации „Лемка“ 
Крыница. 

Регент Югославии іде до Прагы. В звязи 
с визытом ческословацкого презыдента Бене- 
ша в Білграді, появил ся официяльный кому- 
никат, же регент Югославии князь Павел вы- 
іде в половині мая до Прагы. 


Вісти с краю. 


Шны не могут скакати. Правительство 
предприняло остры міры, штобы не допусти- 
ти до дальшого роста цін и стремит упорно до 
обниженя цін продуктов першой потребы. 
Отарсства переводят контролю цін по скле- 
пах, вызначают ціны поодынокых товаров, а 
часто и накладают кары на купцов, котрым 
выказано, же берут надмірны ціны. 

Ревизии и аресты во Львові. С порученя 
прокуратора во Львові переведено ревизии у 
людей, подозрілых о комунистычну діятель- 
ность и арестовано много комунистычны діяте- 
пей, меже нима: адв. д-ра Гершталя Сам., д-ра 
Ямпольского Влад., адв. д-ра Дренгевича, От., 
редактора ‚,Грыбуны Роботничой“ Щирка, а 
также много людей с професиональных сою- 
зов. Ревизии дали великый обтяжаючий ма- 
териял. 

Вырок смерти на бандытов. Перед пару 
тыжднями суд в Біломстоці выдал вырок, за- 
суджаючий чотырох бандытов (украинцов), а 
именно Осифа Опацкого, Семена Романчука, 
П. Гарменко и Николая Хлябича ‘на кару 
смерти за убийство в Біловеской Пущі поль- 


‚ского священника Почобут - Одляницкого, Суд 


апеляцийный вырок тот затвердил, а адвока- 
ты засудженых не внесли касации до Верхов- 
ного Суду, в виду чого вырок стал ся право- 
сильным и преетупникы будут повинены в 
найблизших днях. 

Раны от росорваного гранату. Петро Бе- 
днарек с Волі Станковской в пов. новосандец- 
ком нашол на поли невыстріленый гранат, по- 
ходячий віроятно с.часов світовой войни. /ег- 
кодушный хлоп забрал гранат до хаты и, май- 
струючи коло него, спричинил росорванє. гра- 
нату. Черепкы гранату урвали Беднаркови 
пальцы у лівой рукы и поранили єго на ці- 
лом тілі. Раненого отвезено до шпиталя в Но- 
вом Санчі. 

Совіты купуют в Польщі бляху. Меже 
консорциом польскых експортеров желіза и 
еовітскым импортовым союзом металей идут 


Кошт одной 2-злотовой монеты 


к Ч. 15. (149) 


переговоры о вывоз до Росии бляхы за 5 ми- 
лионов злотых. В заміну за тото цольскый ме- 
талюргичный промысл має закупити в Росии 
высоко процентну руду желізну и манга- 
нову. 


Полиция выкрыла фабрыку фальшивых 
грсшей. Недавно выкрыла полиция фабрыку 
фальшивых грошей, котра находила ся в цен- 
трі Варшавы (при ал. брусалимскых 27). Фа- 
брыка мала першорядны знаряды до подра- 
бяня грошей, такы самы, якых уживают в дер- 
жавных заведенях, Кром! того гроши (2-влото- 
вы монеты) мали вырабяти с серебра, так, 
же ничим бы ся не ріжнили от правдивых. 
выносил бы 
50 грошей так, же преступникы зарабяли бы 
на каждых 2-0х злотых 1 зл. 50 грош. ‚,Пред- 
приємство“ мало ся вести фахово, бо при ре- 
визии найдено кромі потребных до фальшо- 
ваня грошей предметов, также бухальтерий- 
ны книжкы; в касовой книжці фигурує уж 
навіт сума 6.000 зл., яко кошт инсталяции 
„фабрыкы“. 

Характерыстычне вст тото, же преступ- 
никы рекрутовали ся с кругов купецкых, про- 
мысловых и поміцичих, котры до тепер не 
были ище караны и были знаны в Варшаві, 
яко люды богаты и порядны. Сут нима Юрий 
Вещицкый, сын поміщика (дідича), фабры- 
кант минеральной воды, ювилер и гравер 
(австрияк). 


Процес о надужитя податковы в Новом 
Санчі. Минуршого тыждня закончил ся про- 
цес против бывшому начальникови СкарбоЕо- 
го Уряду в Новом Санчі, Станиславови Баля- 
кови и компанам. Суд засудил Матияса Шля- 
хета, купца с Нового Санча. на З літа вязницы 
и утрату прав на 5 літ и Пинкаса Рейха с 
Крыницы на 2 літа вязницы и утрату прав 
на 5 літ. Половину кары подаровано им на о- 
снов! амнестии. 


Решту оскарженых, а именно: начальни- 
ка Уряду Скарбового, Станислава Баляка, Гу- 
гона Смигельского, начальника екзекуцийно- 
Кароля 


го отділа. Антония Войталика и 


Бльондека суд оправдал. 


ПОМІЩАЙТЕ 
ОГОЛОШЕНЯ 
В ГАЗЕТ! „ЛЕМКО“. 


КТО ХОЧЕ ЗАБЕЗПЕЧИТИ СЕБЕ НА СТАРОСТЬ И РОДИНУ 


ОТ НУЖДЫ И ГОЛОДА, АБО ЗЛОЖИТИ ДІТЯМ 


ВІНО, 


НЕХАЙ ЯКНАЙСКОРШЕ 


заасекурує ся 
в асекурацийном Товаристві 


ВИТА и КРАКОВСКЕ 


во ЛЬВОВІ 


Асекурацию принимают на цілой Лемковщині 
представителі: тт. Осиф Ямовицкый — Крыница - Село 
и Михаил Перелом — Сянок. 


Отвіт. редактор: Гарас Громосяк в Крыниці. 


